 



PARLAMENTUL ROMÂNIEI

CAMERA DEPUTAŢILOR

	Comisia juridică,
de disciplină şi imunităţi

Nr. 4c-11/121/2016

BIROULUI  PERMANENT 

AL

CAMEREI DEPUTAŢILOR

                 Vă înaintăm alăturat  raportul asupra propunerii legislative pentru modificarea şi completarea unor acte normative în domeniul organizării instanţelor judecătoreşti, trimisă spre dezbatere, în fond, Comisiei juridice, de disciplină şi imunităţi, cu adresa nr.Pl  x 883  din 10 februarie 2016 şi  înregistrată  cu nr.4c-11/121 din 11 februarie 2016.
                  În raport de obiectul şi conţinutul său, iniţiativa legislativă face parte din categoria legilor organice.

	VICEPREŞEDINTE,

Ciprian Nicolae NICA                          

RAPORT
asupra propunerii legislative pentru modificarea şi completarea unor acte normative în domeniul organizării instanţelor judecătoreşti
În conformitate cu prevederile art.95 din Regulamentul Camerei Deputaţilor,  republicat,  Comisia  juridică, de disciplină şi imunităţi, cu   adresa nr. Pl x 883 din 10 februarie 2016 şi înregistrată cu nr. 4c-11/121 din 11 februarie 2016, a fost sesizată cu dezbaterea pe fond, a propunerii legislative pentru modificarea şi completarea unor acte normative în domeniul organizării instanţelor judecătoreşti.
Potrivit prevederilor art. 75 din Constituţia României, republicată, şi ale art.92 alin. (8) pct. 2, din Regulamentul Camerei Deputaţilor, republicat, Camera Deputaţilor este prima Cameră sesizată. 
Consiliul Legislativ, prin avizul nr.105 din 5 februarie 2016, a avizat favorabil iniţiativa legislativă, cu observaţii şi propuneri.
Consiliul Superior al Magistraturii, cu adresa nr.28916 din 17 februarie 2016, a transmis Hotărârea Plenului Consiliului Superior al Magistraturii nr.76 din 21 ianuarie 2016 prin care propunerea legislativă a fost avizată negativ.   
Comisia pentru drepturile omului, culte şi problemele minorităţilor naţionale a avizat negativ iniţiativa legislativă în şedinţa din 23 februarie 2016.  
Propunerea legislativă are ca obiect de reglementare modificarea şi completarea unor acte normative din domeniul organizării instanţelor judecătoreşti,
intervenţiile legislative vizând instituirea unor reglementări pentru o
mai bună asigurare a repartizării aleatorii a dosarelor în cadrul
instanţelor.
În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat iniţiativa legislativă, expunerea de motive şi avizul Consiliului Legislativ în şedinţa din 15 martie 2016. La şedinţa Comisiei juridice, de disciplină şi imunităţi au fost prezenţi deputaţi, conform listei de prezenţă.
În calitate de invitaţi au participat din partea Ministerului Justiţiei domnul Decebal Ghinoiu, consilier juridic şi domnul Dragoş Panaitescu, consilier juridic.
În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să propună plenului Camerei Deputaţilor respingerea propunerii legislative pentru modificarea şi completarea unor acte normative în domeniul organizării instanţelor judecătoreşti.
În raport cu obiectul şi conţinutul reglementării, propunerea legislativă face parte din categoria legilor organice.
	VICEPREŞEDINTE,

Ciprian Nicolae NICA
	SECRETAR,

Sorin Constantin STRAGEA


	Consilier parlamentar, 

Silvia OLARU

